
ROMÂNIA

JUDEŢUL TIMIŞ
MUNICIPIUL TIMIŞOARA

DIRECŢIA DEZVOLTARE
SC2019-
EXPUNERE DE MOTIVE  PRIVIND OPORTUNITATEA
PROIECTULUI DE HOTĂRÂRE
privind modificarea HCL nr.274/21.05.2019 de aprobarea cererii de finanţare "Regenerare fizică, economică şi socială a zonei urbane marginalizate din cartierul Ronaţ Timişoara – Construire centru multifuncţional" și a cheltuielilor aferente 


Motivul emiterii proiectului de hotărâre


1.       Descrierea situaţiei actuale
Municipiul Timișoara a depus cererea de finanțare cu titlul "Regenerare fizică, economică şi socială a zonei urbane marginalizate din cartierul Ronaţ Timişoara – Construire centru multifuncţional", SMIS 121017, în cadrul apelului  POR/192/4/3/ Îmbunătățirea regenerarii fizice, economice și sociale a comunităților marginalizate în municipiile reședință de județ din România.
2. Schimbări preconizate şi rezultate aşteptate
Obiectivul general al proiectului îl reprezintă îmbunatățirea regenerării fizice, economice și sociale a comunității marginalizate Ronaț din municipiul Timișoara în scopul reducerii numărului populației aflate în risc de sărăcie și marginalizare socială din comunitate urbană marginalizată. Obiectivul va fi atins prin folosirea unei abordări integrate și participative și prin promovarea unor măsuri adaptate cauzelor specifice care conduc la marginalizarea comunității. Intervențiile propuse prin proiect vizează investiții în construirea unei clădiri destinate utilizării publice pentru activități educative, culturale și recreative, socio-culturale de tip centru de zi (categoria servicii sociale fără cazare). Astfel va fi construit un Centru multifuncțional ce va fi situat în Timișoara, pe Calea Bogdăneștilor și va cuprinde: o clădire pe două nivele supraterane cu toate echipamentele și dotările necesare, amenajarea unui zone verzi, amenajarea unui loc de joaca, amenajarea unui teren de sport, realizarea de locuri de parcare și realizarea împrejmuirii terenului, inclusiv creearea acceselor. 
Proiectul este complementar și are o abordare integrată cu măsurile de tip soft dedicate populației din zona urbană marginalizată. Abordarea integrată va contribui la ameliorara stării de sănătate a populației, la dezvoltarea comunitară, la integrarea socio-profesională și culturală a comunităților marginalizate. Direcția de Asistenta Socială a Municipiului Timișoara va asigura accesul gratuit al populației la la cele trei servicii sociale furnizate în cadrul Centrului multifuncțional dezvoltat și dotat prin proiect pe toată perioada de durabilitate a contractului. 
   Prin adresa, se solicita pentru etapa contractuală modificarea HCL 274/21.05.2019 de aprobare cererii de finanțare "Regenerare fizică, economică şi socială a zonei urbane marginalizate din cartierul Ronaţ Timişoara – Construire centru multifuncţional" și a cheltuielilor aferente în conformitate cu prevederile Ghidului specific aferent P.I.4.3 şi ţinând cont de Anexa 1 Condiţii specifice, secţiunea 1 Condiţii specifice aplicabile POR 2014-2020, pct.12. prin care următoarele dotări devin neeligibile:  beţe pentru tobe, bol supă inox, boluri porţelan, cafetieră, castron inox mare, castron plastic mare, căni inox ceai, cârje, cârlig sac box, ceas perete, colac WC, colac WC adaptat PD, coş gunoi inox cu capac rabatabil, coş pâine inox, creion cu lopată pentru gât, cuţit pâine, cuţite inox, cuţite mari bucătărie, dispersor hârtie igienică, dispersor prosoape de hârtie, dispersor săpun lichid, farfurii întinse inox, faţă de masă muşama, faţă de masă pânză, furculiţe inox, halat alb bucătărie, lingură de lemn, linguri de inox, linguriţe de inox, mingi baschet, mingi fotbal, mingi gimnastică, mingi volei, muzicuţă, pahar sticlă suc, platouri porţelan, polonic, prosoape baie, prosop bucătărie, recipiente depozitare alimente din inox închidere ermetică ( diferite dimensiuni ), set ceşti cafea, set oale inox, spatulă/paletă bufet, şorţ bucătărie.

Cerinţa vine ca urmare a obligaţia Beneficiarului de a menţine investiţia realizată pe o perioadă de 5 ani şi pentru dotările mai sus enumerate nu se poate asigura caracterul durabil pe o perioadă atât de îndelungată .

3.   Alte informații
Studiul de fezabilitate pentru această investiție a fost aprobat prin HCL 693/20.12.2018 privind aprobarea documentaţiei tehnico-economice, a indicatorilor tehnico-economici - faza S.F. şi a anexei privind descrierea sumară a investiţiei pentru obiectivul  "Regenerare fizică, economică şi socială a zonei urbane marginalizate din cartierul Ronaţ Timişoara – Construire centru multifuncţional"
4.   Concluzii
În data de 03.05.2019, Agenția pentru Dezvoltare Regională Vest a a demarat etapa precontractuala pentru proiectul cu titlul "Regenerare fizică, economică şi socială a zonei urbane marginalizate din cartierul Ronaţ Timişoara – Construire centru multifuncţional"  cod SMIS 121017 iar prin adresa ADR Vest nr. 14803/03.075019, ca urmare a solicitării AMPOR nr.87983/27.06.2019 se solicită  modificările descrise anterior.

Pentru semnarea contractului de finanţare în vederea implementării proiectului, este necesară aprobarea tuturor cheltuielilor pe care Municipiul Timişoara trebuie să le asigure pentru implementarea activităţilor din cadrul cererii de finanţare, în condiţiile rambursării/decontării ulterioare a cheltuielilor eligibile din instrumente structurale.

